[{"text_idx": "#000005", "text": "Dyma orfodwr alinio ar gyfer hwyluso creu corpora lleferydd Cymraeg."}, {"text_idx": "#000007", "text": "Cedwir meta data safonol ynghylch y gorfodwr alinio o fewn ein cronfa adnoddau iaith sy\u2019n rhan o\u2019r rhwydwaith Ewropeaidd META-SHARE:"}, {"text_idx": "#000008", "text": "Llwytho'r adnodd 'Gorfodwr Alinio ar META-SHARE techiaith' i lawr o metashare.techiaith.cymru"}, {"text_idx": "#000010", "text": "Mae technolegau lleferydd ar gyfer iaith benodol, megis adnabod lleferydd a testun-i-leferydd, yn ddibynnol ar gorpora lleferydd sy\u2019n llawn enghreifftiau sain siaradwyr wedi\u2019u trawsgrifio a\u2019u hanodi gyda gwybodaeth ffoneteg a phwyslais geiriau."}, {"text_idx": "#000011", "text": "Mae modd gwneud y gwaith anodi drwy alinio\u2019n fanwl gywir y testun gyda\u2019r sain. Ond gan fod maint rhai corpora lleferydd yn enfawr mae angen dulliau awtomatig i greu corpws o\u2019r fath wedi\u2019i alinio."}, {"text_idx": "#000012", "text": "Mae gorfodwr alinio yn defnyddio meddalwedd adnabod lleferydd, trawsgrifiadau a geiriaduron ynganu ar gyfer alinio a nodi lleoliad pob gair a ffonem o fewn ffeil sain:"}, {"text_idx": "#000013", "text": "O gyflawni camau i orfodi alinio testun gyda sain corpws lleferydd cyfan, mae modd cael gwell dealltwriaeth o\u2019i ansawdd yn ogystal a\u0302 chynnig cyfleoedd i wella\u2019r elfennau hyfforddi modelau acwstig."}]